Οποιοσδήποτε μπορεί να γίνει στόκερ,
υπό τις κατάλληλες συνθήκες.
Όταν αναλογίζομαι τι έγινε, δεν με αναγνωρίζω.
ΕΤΗΣΙΩΣ, ΟΙ ΗΠΑ ΜΕΤΡΟΥΝ ΠΑΝΩ ΑΠΟ ΤΡΙΑ ΕΚΑΤ. ΠΕΡΙΣΤΑΤΙΚΑ
ΠΑΡΕΝΟΧΛΗΤΙΚΗΣ ΠΑΡΑΚΟΛΟΥΘΗΣΗΣ
Ένιωθα ότι ήμουν σε όνειρο.
Σαν να υπνοβατούσα.
Ήθελα να ανήκω κάπου.
Τα έχασα, έχασα τον έλεγχο.
Με ώθησε στο να βγάλω τον θυμό μου και να κάνω πράξη τις φαντασιώσεις μου.
ΣΤΟ ΣΑΡΑΝΤΑ ΤΟΙΣ ΕΚΑΤΟ ΤΩΝ ΠΕΡΙΣΤΑΤΙΚΩΝ ΥΠΑΡΧΕΙ ΚΛΙΜΑΚΩΣΗ ΒΙΑΣ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΑΤΑΔΙΚΟΥ ΥΠ' ΑΡ. 01420621
Όπου και να πήγαινα, με ακολουθούσε.
Έλεγε ότι θα έκανε επίθεση σε αγαπημένο μου πρόσωπο.
Αυτός που κάνει τέτοιο κακό είναι ψυχοπαθής.
ΜΙΑ ΣΕΙΡΑ ΤΟΥ NETFLIX
Καλύτερα να με θεωρούν δολοφόνο παρά στόκερ.
Ήθελα να νιώθει την ένταση ότι την παρακολουθούν.
Στόκερ γίνεται οποιοσδήποτε.
Είναι λόγια της φαντασίας.
Δεν είμαι τόσο τρελός ακόμα.
ΠΥΡΓΟΣ ΠΟΛ ΕΛΙΖΟΝΤΟ
ΣΑΝ ΑΝΤΟΝΙΟ, ΤΕΞΑΣ
Δεν είχα ξαναδεί τέτοια υπόθεση.
Μια τρομακτική υπόθεση παρενοχλητικής παρακολούθησης.
Αν πάρεις τα μικρά περιστατικά που απαρτίζουν την παρακολούθηση,
δεν φαίνονται επικίνδυνα, ούτε καν εγκληματικά.
Ο συνδυασμός τους, όμως…
ΕΜΙΛΙ ΑΝΓΚΟΥΛΟ Β. ΓΕΝ. ΕΙΣΑΓΓΕΛΕΑΣ
…προκαλεί φόβο σε κάποιον,
και, δυστυχώς, πολλές φορές καταλήγει
σε κάτι πολύ βίαιο.
ΜΟΝΑΔΑ ΜΑΡΚ Γ. ΣΤΑΪΛΣ ΜΠΟΜΟΝΤ, ΤΕΞΑΣ
Με λένε Ρούμπεν Αντόνιο Χαραμίγιο.
ΤΟΝ ΦΕΒΡΟΥΑΡΙΟ ΤΟΥ 2007, Ο ΡΟΥΜΠΕΝ ΧΑΡΑΜΙΓΙΟ ΚΑΤΑΔΙΚΑΣΤΗΚΕ
ΣΕ 45 ΧΡΟΝΙΑ ΚΑΘΕΙΡΞΗ
Ναι, εντάξει. Κατηγορήθηκα ότι παρακολουθούσα παρενοχλητικά
την πρώην κοπέλα μου τότε ή την κοπέλα μου τότε.
Ήταν χαοτικό εκείνη την περίοδο.
Ήμουν σε σύγχυση, το μυαλό μου ήταν θολό.
Αυτό με κατέστρεψε σ' όλη αυτήν την υπόθεση.
Η ΦΥΛΑΚΙΣΗ ΤΟΥ ΧΑΡΑΜΙΓΙΟ ΕΒΑΛΕ ΤΕΛΟΣ ΣΕ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΔΥΟ ΕΤΩΝ
Τα παιδικά μου χρόνια είχαν πολλές εναλλαγές.
Μετακομίζαμε από πολιτεία σε πολιτεία.
Ο πατέρας εμφανιζόταν για λίγο…
ΡΟΥΜΠΕΝ ΧΑΡΑΜΙΓΙΟ
…όποτε έβρισκε τη μητέρα μου.
Ποτέ δεν ένιωσα ότι είχα ρίζες σε κάποιο μέρος.
Ήμασταν συνέχεια περιπλανώμενοι.
Δεν είχα ποτέ φίλους.
Σε κάθε πόλη όπου μετακόμιζα,
γινόμουν θύμα εκφοβισμού, κι αυτό έπαιξε μεγάλο ρόλο,
επειδή αυτό
με οδήγησε στο να κλειστώ στον εαυτό μου.
Όνειρό μου ήταν να έχω γυναίκα, παιδιά και σπίτι
και να τους φροντίζω.
Αυτό ήταν πάντα το όνειρό μου.
Έκανα σχέσεις με κάποιες κοπέλες, αλλά τις παραπάνω φορές,
ενώ είχαμε σχέση, η κοπέλα
έφευγε με κάποιον φίλο μου
ή τον αδερφό μου, τέτοια.
Γι' αυτό, πάντα είχα θέματα εμπιστοσύνης με τις γυναίκες.
ΣΤΑ 29 ΤΟΥ, Ο ΧΑΡΑΜΙΓΙΟ ΕΠΙΑΣΕ ΔΟΥΛΕΙΑ ΣΕ ΓΗΡΟΚΟΜΕΙΟ ΣΤΟ ΣΑΝ ΑΝΤΟΝΙΟ ΤΟΥ ΤΕΞΑΣ
ΚΟΙΝΟΤΗΤΑ ΣΥΝΤΑΞΙΟΥΧΩΝ
Όταν δούλευα στο γηροκομείο,
όλες οι κοπέλες στο γηροκομείο με κυνηγούσαν.
Ήθελαν να βγουν μαζί μου.
Εγώ δίσταζα να…
Πώς να το πω; Να διαλέξω με ποια κοπέλα να βγω.
Η 45ΧΡΟΝΗ "ΜΑΡΙΑ" ΗΤΑΝ ΝΟΣΟΚΟΜΑ, ΣΥΝΑΔΕΛΦΟΣ ΤΟΥ ΧΑΡΑΜΙΓΙΟ
Αυτή με προσέγγισε και μου ρίχτηκε.
Δεν ενδιαφέρθηκα, επειδή οι κοπέλες με τις οποίες έβγαινα
ήταν μεταξύ 18 και 24, όχι μεγαλύτερες από 24.
Τότε, όμως, ένιωθα μοναξιά.
Δεν είχα κανέναν να επικοινωνήσω.
Όταν ήρθε η Μαρία, της έλεγα τα προβλήματά μου.
Όταν μιλούσαμε, το πράγμα προχώρησε
και φιληθήκαμε.
Και μετά, ξεκινήσαμε σχέση.
Όταν γνώρισα τον Ρούμπεν, ήμουν σε σχέση.
Ήμουν 18 χρόνια παντρεμένη
και ήταν ένας δύσκολος γάμος.
Όταν μπήκε στη ζωή μου ο Ρούμπεν,
βρήκα έναν άνθρωπο στον οποίο να στηριχτώ,
του μιλούσα άνετα.
Η "ΜΑΡΙΑ" ΖΗΤΗΣΕ ΝΑ ΜΗΝ ΑΠΟΚΑΛΥΦΘΕΙ Η ΤΑΥΤΟΤΗΤΑ ΤΗΣ,
ΓΙΑ ΠΡΟΣΤΑΣΙΑ ΤΗΣ ΙΔΙΑΣ ΚΑΙ ΤΗΣ ΟΙΚΟΓΕΝΕΙΑΣ ΤΗΣ
Όλα ξεκίνησαν όταν έπιασα δουλειά σε γηροκομείο.
ΜΑΡΙΑ
Μετά, προσλήφθηκε αυτός.
Και του μιλούσα με άνεση.
Ήταν καλός, ευγενικός και γλυκός.
Τον είχα ερωτευτεί και τον ποθούσα.
Ήταν νέος.
Εγώ ήμουν 18 χρόνια μεγαλύτερη.
Μετά από λίγους μήνες,
αποφάσισα να αφήσω τον άντρα μου και μετακόμισα με τον Ρούμπεν.
ΙΟΥΛΙΟΣ 2001
Η ΜΑΡΙΑ ΑΦΗΝΕΙ ΤΟΝ ΑΝΤΡΑ ΚΑΙ ΤΑ ΤΡΙΑ ΕΝΗΛΙΚΑ ΠΑΙΔΙΑ ΤΗΣ
ΓΙΑ ΝΑ ΖΗΣΕΙ ΜΕ ΤΟΝ ΧΑΡΑΜΙΓΙΟ
Περνούσαμε ωραία.
Του άρεσε να βγαίνουμε και να μου αγοράζει δώρα.
Ποτέ δεν μου πέρασε από το μυαλό
ότι θα έκανε κάτι τέτοιο.
Μια μέρα ήρθε στο σπίτι μου και είπε
"Πήρα τα χαρτιά του διαζυγίου. Χώρισα τον άντρα μου".
Κι όταν τη ρώτησα γιατί, μου είπε "Θέλω να είμαι μαζί σου".
Και της είπα "Καλά".
Μου άρεσε, και σκέφτηκα
ότι μπορούσαμε να κάνουμε σχέση, να δούμε πώς θα πάει.
Ήταν κάτι που έψαχνα.
Εκείνη είχε οικογένεια, ενώ εγώ δεν το είχα αυτό μικρός.
Όταν γνώρισα την οικογένειά της, όμως ήταν λίγο εχθρική.
Τότε, άλλαξαν τα πράγματα.
Οι γονείς της μου έλεγαν ότι της έπεφτα μικρός
και να βρω κάποιαν της ηλικίας μου.
Τότε κατάλαβα ότι κάτι συνέβαινε.
Η πρώτη εντύπωση που είχα για τον Ρούμπεν ήταν ότι ήταν ήσυχος και ντροπαλός.
Νόμιζε ότι ήταν ερωτευμένη μαζί του.
Εκείνη αισθανόταν νέα.
ΒΕΡΟΝΙΚΑ ΚΟΡΗ ΤΗΣ ΜΑΡΙΑΣ
Νόμιζε ότι ήταν πολύ ταιριαστοί μαζί.
Εμένα αυτή η σχέση δεν μου άρεσε.
Η ΚΟΡΗ ΤΗΣ ΜΑΡΙΑΣ, Η "ΒΕΡΟΝΙΚΑ", ΖΗΤΗΣΕ ΝΑ ΜΗΝ ΑΠΟΚΑΛΥΦΘΕΙ Η ΤΑΥΤΟΤΗΤΑ ΤΗΣ
Η οικογένειά μου τον έβρισκε τρομακτικό.
Δεν τον συμπαθούσαν,
και ιδιαίτερα δεν τους άρεσε η διαφορά ηλικίας τους.
Αυτό που έβλεπα ήταν μια σχέση
που ήταν ερωτική και μητρική μαζί.
Τον φρόντιζε σαν να ήταν μωρό.
Δεν ερχόταν να μας δει χωρίς αυτόν.
Ερχόταν πάντα κι αυτός, σαν παιδάκι.
Έπρεπε να συμμετέχει στα πάντα,
έλεγε τρελά πράγματα.
Το 2001, όταν έμαθα ότι ήμουν έγκυος στο πρώτο μου παιδί,
είπε στη μητέρα μου ότι ήθελε
να μεγαλώσει την κόρη μου μαζί της.
Που είναι τρελό.
Σκέφτηκα "Πλάκα μου κάνεις;
Μένω με το αγόρι μου, γιατί να μη θέλουμε το παιδί μας;"
Αυτό είναι ένα παράδειγμα των ψευδαισθήσεων που είχε.
Ήξερα ότι είχε όλη την προσοχή του Ρούμπεν,
και νομίζω ότι αυτό αποζητούσε.
Μέχρι που συνειδητοποίησε
ότι την απατούσε.
Για τέσσερα χρόνια περίπου, η σχέση ήταν εξαιρετική.
Όταν ήμουν στη δουλειά και γυρνούσα στο διαμέρισμα,
έβλεπα γυναικεία πράγματα.
Και όταν ρωτούσα "Ποια ήρθε;"
μου έλεγε "Κάποιες φίλες μου".
Υποψιάστηκα ότι με απατούσε.
Αυτό συνεχιζόταν για καιρό.
Πληγώθηκα.
Το αρνήθηκε,
αλλά τότε κατάλαβα ότι η σχέση δεν θα προχωρούσε.
ΟΚΤΩΒΡΙΟΣ
ΣΤΑ ΤΕΛΗ ΤΟΥ 2003, Η ΜΑΡΙΑ ΕΒΑΛΕ ΤΕΛΟΣ ΣΤΗ ΣΧΕΣΗ
ΚΑΙ ΕΦΥΓΕ ΑΠΟ ΤΟ ΔΙΑΜΕΡΙΣΜΑ ΠΟΥ ΕΜΕΝΕ ΜΕ ΤΟΝ ΧΑΡΑΜΙΓΙΟ
Είπα στον Ρούμπεν ότι θα έφευγα και μου είπε "Γιατί;"
Μου έλεγε ότι μ' αγαπούσε.
Ο Ρούμπεν με εκλιπαρούσε, έλεγε
"Μη φύγεις".
Τότε, πήρα τηλέφωνο την κόρη μου και την αδερφή μου.
Ένιωσα ότι κάτι κακό θα συνέβαινε.
Όταν η μαμά είπε ότι ήθελε να φύγει, ένιωσα τόση ανακούφιση,
τόση χαρά, και της είπα
"Πάμε να πάρουμε τα πράγματά σου να φύγεις από κει".
Δεν ξέραμε τι μπορούσε να συμβεί.
Εγώ κι η θεία μου πήγαμε στο διαμέρισμα να πάρουμε τα πράγματα της μητέρας μου.
Μπήκαμε στο δωμάτιο
και αυτός ήταν στο κρεβάτι και κρατούσε μαχαίρι.
Κοιτάξαμε τριγύρω
και στους τρεις τοίχους του δωματίου έγραφε "Να πεθάνεις".
Σε κάθε έναν από τους τοίχους έγραφε "Να πεθάνεις"
με το αίμα του.
Η μητέρα μου δεν ήθελε να πάρουμε αστυνομία.
Είπε "Φεύγουμε, να τον αφήσουμε".
Ήθελα να πεθάνω επί τόπου. Η καρδιά μου πήγαινε να σπάσει.
Ήθελα να κλάψω, επειδή είχα στηρίξει τις ελπίδες μου πάνω της.
Προσπαθούσα να επικοινωνήσω μαζί της,
επειδή όλα τα συναισθήματα με κατέκλυζαν.
Στην πραγματικότητα, την απάτησα,
αλλά ήθελα να της μιλήσω,
να δούμε πώς να λύσουμε αυτήν τη διαμάχη συναισθημάτων.
Δεν είμαι καλός στο να πιάνω διακριτικούς υπαινιγμούς.
Είμαι πιο πολύ άτομο…
Αν θέλεις κάτι, πες μου το ευθέως
για να το καταλάβω,
επειδή δεν πιάνω τους υπαινιγμούς.
ΠΑΡΟΛΟ ΠΟΥ Η ΜΑΡΙΑ ΕΒΑΛΕ ΤΕΛΟΣ ΣΤΗ ΣΧΕΣΗ,
Ο ΧΑΡΑΜΙΓΙΟ ΣΥΝΕΧΙΣΕ ΝΑ ΕΠΙΚΟΙΝΩΝΕΙ ΜΑΖΙ ΤΗΣ
Επικοινωνούσα μαζί της με γράμματα.
Αυτό συνέχιζε για ένα διάστημα.
Κάθε φορά που έκανα μια ερώτηση, έμενε αναπάντητη.
Προσπάθησα να επικοινωνήσω μαζί της
για να πάρω απαντήσεις, αλλά δεν τα κατάφερνα.
Όσο και να προσπαθούσα,
πάλι αποτύγχανα
και προέκυπταν κι άλλες ερωτήσεις, για τις οποίες δεν έπαιρνα απάντηση.
ΟΚΤΩΒΡΙΟΣ
ΜΕΤΑΞΥ 2004 ΚΑΙ 2005, Ο ΧΑΡΑΜΙΓΙΟ ΕΣΤΕΙΛΕ ΣΤΗ ΜΑΡΙΑ ΕΚΑΤΟΝΤΑΔΕΣ ΓΡΑΜΜΑΤΑ
Είχα μαζέψει σωρούς από γράμματα που μου άφηνε στο αυτοκίνητό μου.
Στα γράμματα έλεγε ότι ήθελε να το συζητήσουμε,
ότι με αγαπούσε,
ότι δεν θα μου έκανε κακό
κι ότι ήθελε να τα ξαναβρούμε.
Σε εκείνο το σημείο, ανησύχησα πολύ.
Η παρενοχλητική παρακολούθηση είναι σοβαρό έγκλημα,
το οποίο περιλαμβάνει επαναλαμβανόμενη και επίμονη συμπεριφορά,
η οποία απειλεί, παρενοχλεί και εκφοβίζει τα θύματα.
Μπορεί να μετατραπεί σε βία.
Με λένε δρ Χέι Ριμ Τζιν
και η έρευνά μου εξειδικεύεται στη βία μεταξύ ερωτικών συντρόφων.
Στη δουλειά μου, έχω μελετήσει…
ΔΡ ΧΕΪ ΡΙΜ ΤΖΙΝ
…πολλές υποθέσεις παρενοχλήσεων.
Αυτά είναι γράμματα του κου Χαραμίγιο προς τη Μαρία.
Είναι στοιχεία της παρενοχλητικής του συμπεριφοράς.
Θεωρώ ότι η υπόθεσή του είναι πολύ επικίνδυνη.
Από τα γράμματά του πήρα μια ιδέα για τον τρόπο σκέψης του.
Σε ένα γράμμα λέει συνεχώς "Σ' αγαπώ,
γιατί δεν το καταλαβαίνεις;"
Το καταλαβαίνει, αλλά δεν θέλει.
Σ' ΑΓΑΠΩ ΜΕ ΟΛΗ ΤΗΝ ΚΑΡΔΙΑ ΚΑΙ ΤΗΝ ΨΥΧΗ
Αυτό το άτομο έχει το προφίλ ενός στόκερ που τον έχουν απορρίψει,
επειδή το μοναδικό του κίνητρο για την παρενόχληση της Μαρίας
είναι το ότι δεν αποδέχεται ότι τον χώρισε.
ΣΕ ΠΑΡΑΚΑΛΩ, ΠΕΣ ΜΟΥ ΤΗΝ ΑΛΗΘΕΙΑ
Ο κος Χαραμίγιο λέει συχνά ότι είναι έτοιμος να πεθάνει για χάρη της,
επαναλαμβάνοντας το αίσθημα
ότι δεν έχει τίποτα να χάσει.
Ή εκείνη ή τίποτα. Ακόμα και τη ζωή του.
Η πιθανότητα η υπόθεση να γίνει επικίνδυνη είναι σχετικά μεγάλη.
Αυτό το γράμμα είναι προειδοποιητικό σημάδι.
Λέει "Αν δεν είμαστε μαζί,
έχω το δικαίωμα να κυνηγήσω την οικογένειά σου επειδή μας χώρισε.
Αν είμαστε μαζί, όμως δεν έχω δικαίωμα να τους κυνηγήσω".
Πρώτον, φταίει την οικογένειά της ότι τους χώρισε.
Υπαινίσσεται ότι
"Ξέρω ότι οι γονείς σου ήταν από τους λόγους που χωρίσαμε
και μπορώ να τους κάνω κακό με κάθε τρόπο, ειδικά αν δεν γυρίσεις σε μένα".
Τα γράμματά του δείχνουν ότι η βία ήταν αναπόφευκτη.
Θα γινόταν, επειδή δεν μπορούσε να την ξεπεράσει.
ΑΥΓΟΥΣΤΟΣ
Ο Ρούμπεν με παρακολουθούσε στη δουλειά μου.
Ήταν παρκαρισμένος σε μία γωνία,
τον έβλεπα, κατέβαινα και άρχιζα να τρέχω.
Δεν τα παρατούσε.
Έλεγε στα γράμματά του ότι δεν θα τα παρατήσει.
Τότε, είχα τρομοκρατηθεί πολύ.
Όπου και να πήγαινα, με ακολουθούσε συνεχώς.
Ήξερε πού έμεναν οι γονείς μου, πού έμενε η κόρη μου.
Τότε ήταν που ξεκινήσαμε να προσέχουμε.
Άρχισε να παραδίδει γράμματα στο διαμέρισμά μου,
τα κολλούσε στην πόρτα.
Σε ένα γράμμα έλεγε ότι αν δεν δώσω στη μητέρα μου τα γράμματα,
θα γέμιζε με γυμνές φωτογραφίες της την πολυκατοικία που έμενα.
Και το έκανε.
Δεν ήξερα τι θα γινόταν.
Μετακόμισα από το διαμέρισμά μου σε άλλο διαμέρισμα.
Ήθελα να κρυφτώ.
Δεν ήθελα να ξέρει πού έμενα,
επειδή απείλησε να με σκοτώσει αν δεν πήγαινε μαζί του.
ΠΑΡΑ ΤΟ ΟΤΙ Η ΜΑΡΙΑ ΚΑΙ Η ΒΕΡΟΝΙΚΑ ΜΕΤΑΚΟΜΙΣΑΝ,
Ο ΧΑΡΑΜΙΓΙΟ ΣΥΝΕΧΙΣΕ ΤΗΝ ΠΑΡΕΝΟΧΛΗΣΗ
Παρακολουθούσε παρενοχλητικά πολλά μέλη της οικογένειάς μας.
Παραμόνευε σε διάφορα μέρη.
Πήγε στην πόρτα του διαμερίσματος του αδερφού μου και της κοπέλας του.
Εκείνη τρομοκρατήθηκε.
Περνούσε με το αυτοκίνητο από σπίτια άλλων συγγενών μας.
Του ξαδέρφου μου, του αδερφού μου, του παππού μου, το δικό μου.
Πλέον, τους παρακολουθούσε όλους.
Ήταν όλοι θυμωμένοι με τη μητέρα μου.
"Εσύ έφερες τον τρελό στην οικογένεια και τώρα ξέρει πού μένουμε".
Δεν νομίζω να ήξερε τι θα γινόταν.
Θεωρώ ότι πίστευε πως θα σταματούσε σιγά σιγά.
ΣΕΠΤΕΜΒΡΙΟΣ
ΤΟΝ ΣΕΠΤΕΜΒΡΙΟ ΤΟΥ 2005, Ο ΧΑΡΑΜΙΓΙΟ ΙΣΧΥΡΙΖΕΤΑΙ ΟΤΙ ΑΠΟΦΑΣΙΣΕ
ΝΑ ΚΟΨΕΙ ΕΠΑΦΕΣ ΜΕ ΤΗ ΜΑΡΙΑ
ΑΛΛΑ ΟΤΙ ΗΘΕΛΕ ΝΑ ΑΠΟΧΑΙΡΕΤΙΣΕΙ ΤΟΥΣ ΓΟΝΕΙΣ ΤΗΣ ΓΙΑ ΤΕΛΕΥΤΑΙΑ ΦΟΡΑ
Είχα αποφασίσει να την αφήσω κι αυτήν και την οικογένειά της,
επειδή δεν πήγαινε άλλο. Μπούχτισα.
Πήγαινα στο σπίτι των γονιών της.
Θα τους έλεγα να πάνε στον διάολο ή κάτι τέτοιο.
Θα έλεγα στους γονείς της να της πουν να μη με ψάξει,
δεν ήθελα να ξανακούσω γι' αυτήν.
ΣΤΟΝ ΔΡΟΜΟ, Ο ΧΑΡΑΜΙΓΙΟ ΣΤΑΜΑΤΗΣΕ ΚΑΙ ΕΚΑΝΕ ΚΑΠΟΙΕΣ ΑΓΟΡΕΣ
Ήθελα να της δώσω ένα τελευταίο δώρο.
Η επιγραφή έλεγε "Αν σε μισούν, εσύ να τους αγαπάς".
Πήγα σε ένα κινέζικο μαγαζί,
πήρα ψεύτικες χειροπέδες στα εγγόνια της
και είχα κι ένα ψεύτικο τέιζερ, ένα παιχνίδι.
Ο ΧΑΡΑΜΙΓΙΟ ΠΕΡΙΜΕΝΕ ΕΞΩ ΑΠΟ ΤΟ ΣΠΙΤΙ ΤΩΝ ΓΟΝΙΩΝ ΤΗΣ ΜΑΡΙΑΣ ΓΙΑ ΠΟΛΛΕΣ ΩΡΕΣ
Άρχισα να προσεύχομαι.
Έλεγα "Θεέ μου, σε παρακαλώ σταμάτησέ με.
Μη με αφήσεις να μπω μέσα να δω τους γονείς της,
επειδή νιώθω ότι θα κάνω καμιά τρέλα".
ΠΛΑΝΑ ΑΠΟ ΒΙΝΤΕΟ ΑΣΤΥΝΟΜΙΑΣ
ΣΤΙΣ 9:24 Μ.Μ. Η ΑΣΤΥΝΟΜΙΑ ΑΝΤΑΠΟΚΡΙΘΗΚΕ ΣΕ ΚΛΗΣΗ
ΟΤΙ Ο ΧΑΡΑΜΙΓΙΟ ΕΠΙΤΕΘΗΚΕ ΣΤΟΥΣ ΓΟΝΕΙΣ ΤΗΣ ΜΑΡΙΑΣ
Αυτό που έγινε στις 26 Σεπτεμβρίου 2005
ήταν το αποτέλεσμα της παρενοχλητικής παρακολούθησης του Ρούμπεν.
ΕΜΙΛΙ ΑΝΓΚΟΥΛΟ Β. ΓΕΝΙΚΟΣ ΕΙΣΑΓΓΕΛΕΑΣ, ΣΑΝ ΑΝΤΟΝΙΟ
Τώρα, βλέπουμε την είσοδο
όπου ο Ρούμπεν προσέγγισε τον πατέρα της Μαρίας.
Είχε μαζί του τρία ζεύγη χειροπέδες.
Είχε μονωτική ταινία.
Εδώ βιντεοσκοπούν το τέιζερ που είχε αφήσει.
Όλα δείχνουν ότι συνέβη κάτι βίαιο.
Πήγα στο σπίτι και χτύπησα το κουδούνι.
Ήρθε ο πατέρας της απ' έξω, τον τρόμαξα, με τρόμαξε.
Ήρθε κατά πάνω μου, φαινόταν ότι θα έπεφτε επάνω μου.
Νόμιζα ότι ήθελε να μου επιτεθεί,
έτσι έβγαλα το ψεύτικο τέιζερ και τον έσπρωξα κάτω.
Κοίταξα και τον είδα στο έδαφος να κρατάει την καρδιά του.
Τότε, κατάλαβα ότι έπαθε έμφραγμα.
Πήγα να τον σηκώσω, ήταν βαρύς.
Ήρθε η μητέρα από τη γωνία, ούρλιαξε,
έτσι τον άφησα και πήγα να της πω "Δεν θα σου κάνω κακό".
Προσπάθησα να την ηρεμήσω, δεν ηρεμούσε.
Και της έριξα με το ψεύτικο τέιζερ.
Την έπιασα,
θυμήθηκα ότι είχα τις ψεύτικες χειροπέδες,
έτσι τις πήρα και τις έβαλα πάνω της.
Την έβαλα στο μπάνιο.
Πέρασε και στους δύο χειροπέδες.
Τη μητέρα την πήρε στο σπίτι
και βγήκε να βρει τον πατέρα της Μαρίας.
Η μητέρα της Μαρίας ξέφυγε,
έτρεξε έξω και ζήτησε βοήθεια από έναν γείτονα.
Πήραν την αστυνομία, η οποία ήρθε αρκετά γρήγορα.
Τον διέκοψαν, έτσι πήρε το φορτηγό τους και διέφυγε.
Δεν σκόπευα να κάνω κακό,
δεν μ' αρέσει οι άνθρωποι να κάνουν κακό.
Όταν αναλογίζομαι τι έγινε,
δεν με αναγνωρίζω. Δεν είμαι αυτός ο άνθρωπος.
Ο Ρούμπεν λέει ότι δεν είχε σκοπό να κάνει κακό σε κανέναν,
επειδή δεν του αρέσουν όσοι κάνουν κακό.
Προσπαθεί να μειώσει την ενοχή του
και να αλλάξει την αφήγηση.
Οι ψευδαισθήσεις του
είναι άθικτες.
Το τέιζερ δεν ήταν ψεύτικο.
Προκάλεσε τέτοιο έμφραγμα,
που ο πατέρας της Μαρίας έκανε τετραπλό μπαϊπάς
και θεωρώ ότι αυτό το επιβεβαιώνει.
Δεν θέλει να αποδεχτεί την ευθύνη
για τη ζημιά που προκάλεσε στην οικογένεια.
Ο ΧΑΡΑΜΙΓΙΟ ΔΙΕΦΥΓΕ ΑΠΟ ΤΗ ΣΚΗΝΗ ΠΡΟΤΟΥ ΦΤΑΣΕΙ Η ΑΣΤΥΝΟΜΙΑ
Η ΜΑΡΙΑ ΚΑΙ Η ΒΕΡΟΝΙΚΑ ΕΦΤΑΣΑΝ ΛΙΓΟ ΑΡΓΟΤΕΡΑ
Υπήρχε ασθενοφόρο και αστυνομία.
Η αδερφή μου φώναζε
"Ο πρώην σου επιτέθηκε στη μαμά και στον μπαμπά!" και τότε
ένιωσα τόσο άσχημα και τόσο ένοχη,
επειδή το έκανε λόγω του ότι δεν γυρνούσα κοντά του.
Ένιωσα μεγάλη ντροπή.
Η ΑΣΤΥΝΟΜΙΑ ΕΝΗΜΕΡΩΣΕ ΤΗΝ ΟΙΚΟΓΕΝΕΙΑ ΟΤΙ Ο ΧΑΡΑΜΙΓΙΟ ΕΙΝΑΙ ΦΥΓΑΣ
Ήταν πολύ τρομακτικό το να μην ξέρεις πού μπορεί να βρίσκεται.
Έδωσα στον βρεφικό σταθμό μια φωτογραφία του,
η κόρη μου τότε πήγαινε σε βρεφικό σταθμό, και τους ενημέρωσα.
Φοβόμουν ότι θα ερχόταν να με βρει εμένα και την κόρη μου.
Δεν ήξερα αν ήθελε να με σκοτώσει για να πάρει την κόρη μου.
Δεν ήξερα τι θα έκανε.
Είναι ο φόβος για το άγνωστο.
Δεν ξέραμε πού θα εμφανιζόταν.
Ένα βράδυ, ενώ ήταν φυγάς, πήγα στο σπίτι της κολλητής μου
και με έπιασε μια τεράστια κρίση πανικού.
Νόμιζα ότι θα πέθαινα.
Αυτό, νόμιζα ότι θα πέθαινα.
ΣΕΠΤΕΜΒΡΙΟΣ
ΟΚΤΩΒΡΙΟΣ
ΔΕΚΑΟΧΤΩ ΜΕΡΕΣ ΜΕΤΑ ΑΠΟ ΤΗΝ ΕΠΙΘΕΣΗ, Ο ΧΑΡΑΜΙΓΙΟ ΣΥΝΕΛΗΦΘΗ
ΣΤΑ ΣΥΝΟΡΑ ΗΠΑ ΚΑΙ ΜΕΞΙΚΟΥ
ΠΡΟΣΗΧΘΗ ΣΤΟ ΣΑΝ ΑΝΤΟΝΙΟ ΓΙΑ ΝΑ ΤΟΥ ΑΠΑΓΓΕΛΘΟΥΝ ΚΑΤΗΓΟΡΙΕΣ
ΠΑΡΑ ΤΑ ΔΥΟ ΧΡΟΝΙΑ ΠΑΡΕΝΟΧΛΗΣΗΣ,
Ο ΧΑΡΑΜΙΓΙΟ ΔΕΝ ΚΑΤΗΓΟΡΗΘΗΚΕ ΓΙΑ ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ
Αποφάσισα να δοκιμάσω μόνο τη ληστεία με χρήση βίας,
επειδή για την παρενοχλητική παρακολούθηση χρειάζεται να αποδείξεις
πέραν πάσης αμφιβολίας όλα τα στοιχεία.
Πρέπει να αποδείξεις πολλές μικροσκοπικές στιγμές
αντί μια μεγάλη στιγμή.
ΣΤΟ ΤΕΞΑΣ, Η ΠΑΡΕΝΟΧΛΗΤΙΚΗ ΠΑΡΑΚΟΛΟΥΘΗΣΗ ΤΡΙΤΟΥ ΒΑΘΜΟΥ
ΕΠΙΣΥΡΕΙ ΠΟΙΝΗ ΚΑΘΕΙΡΞΗΣ ΜΕΧΡΙ ΤΑ 10 ΕΤΗ
Η ΚΑΤΑΔΙΚΗ ΓΙΑ ΛΗΣΤΕΙΑ ΜΕ ΧΡΗΣΗ ΒΙΑΣ ΕΠΙΣΥΡΕΙ ΠΟΙΝΗ ΚΑΘΕΙΡΞΗΣ ΜΕΧΡΙ ΤΑ 99 ΕΤΗ
Η ληστεία με χρήση βίας είναι κακούργημα πρώτου βαθμού,
άρα, όπως ο φόνος, επισύρει ποινή
από πέντε μέχρι 99 έτη ή και ισόβια κάθειρξη.
Ήταν αδιάσειστα τα στοιχεία που καταθέσαμε στη δίκη
για τη ληστεία με χρήση βίας.
ΤΟ ΚΛΕΙΔΙ ΤΗΣ ΥΠΟΘΕΣΗΣ ΗΤΑΝ ΤΑ ΕΝΟΧΟΠΟΙΗΤΙΚΑ ΣΤΟΙΧΕΙΑ
ΠΟΥ ΕΙΧΕ ΠΕΤΑΞΕΙ Ο ΧΑΡΑΜΙΓΙΟ ΣΤΗΝ ΕΙΣΟΔΟ ΤΟΥ ΣΠΙΤΙΟΥ
ΧΕΙΡΟΠΕΔΕΣ
Αυτή η υπόθεση ήταν περίεργη, επειδή ο Ρούμπεν άφησε
όλα τα στοιχεία της πρόθεσής του στη σκηνή του εγκλήματος.
Είχε μια σακούλα, την οποία άφησε όταν έφτασε η αστυνομία
και μέσα στη σακούλα υπήρχε ένα σημείωμα.
Στο σημείωμα, ο Ρούμπεν παρέθετε τι θα έκανε.
Γράφει "Να πάρω μετρητά, να πάρω επιταγή και να την εξαργυρώσω.
Τέιζερ, τέσσερα ζεύγη χειροπέδες.
Να εντοπίσω τους γονείς. Μόνο τη μαμά και τον μπαμπά.
Να περάσω χειροπέδες στους γονείς.
Να κλειδώσω τις πόρτες και να φύγω για Μεξικό.
Να ρίξω τους γονείς σε χαντάκι.
Να γυρίσω και να πάρω την κόρη της Μαρίας, να πάρω το αμάξι μαζί της,
να πιάσω την κόρη της κόρης της Μαρίας και να την πάρω με το πράσινο φορτηγό.
Να βρω τη Μαρία, να την πιάσω.
Να πιάσω το Suburban, να το πάρω στο Μεξικό,
να μετακομίσω στο Μεξικό και να μείνω εκεί για πάντα".
Μιλάμε για πέντε άτομα,
τα οποία ο Ρούμπεν σχεδίαζε να απαγάγει
και να τα μεταφέρει, για να κερδίσει την καρδιά της Μαρίας.
Ο Ρούμπεν έπασχε σίγουρα από ψευδαισθήσεις.
Αυτό δεν τον κατέστησε ανίκανο.
Δεν τον κατέστησε φρενοβλαβή,
αλλά τον κατέστησε επικίνδυνο.
ΦΕΒΡΟΥΑΡΙΟΣ
ΣΤΙΣ 5 ΦΕΒΡΟΥΑΡΙΟΥ 2007, Ο ΧΑΡΑΜΙΓΙΟ ΔΙΚΑΣΤΗΚΕ ΓΙΑ ΛΗΣΤΕΙΑ ΜΕ ΧΡΗΣΗ ΒΙΑΣ
ΑΡΝΗΘΗΚΕ ΟΛΕΣ ΤΙΣ ΚΑΤΗΓΟΡΙΕΣ
Έβαλαν τον κατηγορούμενο στο εδώλιο.
Ήταν η μόνη τους υπεράσπιση.
Δεν φάνηκε να αποδέχεται ευθύνη για τη συμπεριφορά του.
Θεωρούσε ότι η φύση της σχέσης του με τη Μαρία
ήταν καθαρά μια ιστορία αγάπης.
Η υπεράσπιση απέτυχε.
Τα στοιχεία που είχαμε ήταν αδιάσειστα εναντίον του
και στο τέλος, θεωρώ, ότι δεν υπήρχε αμφιβολία
ότι ο Ρούμπεν Χαραμίγιο ήταν επικίνδυνος.
ΑΝ ΚΑΙ ΔΕΝ ΚΑΤΗΓΟΡΗΘΗΚΕ ΓΙΑ ΠΑΡΕΝΟΧΛΗΣΗ
ΤΑ ΕΓΚΛΗΜΑΤΑ ΤΟΥ ΕΝΑΝΤΙΑ ΣΤΗ ΜΑΡΙΑ ΗΤΑΝ ΤΟ ΕΠΙΚΕΝΤΡΟ ΤΗΣ ΥΠΟΘΕΣΗΣ
ΔΙΚΑΣΤΙΚΟ ΜΕΓΑΡΟ
Η ληστεία με χρήση βίας ήταν η κορύφωση
της παρενοχλητικής παρακολούθησης που διέπραξε ενάντια στη Μαρία.
Αν και δεν ήταν το θύμα στην υπόθεση για την οποία τελικά τον κατηγόρησαν,
οι ένορκοι σωστά έλαβαν υπόψη τους
τον κίνδυνο της κατάστασης.
Αναμφίβολα, το πλήγμα που υπέστη η Μαρία
ήταν συναισθηματικό.
Υπέστη μεγάλη κακοποίηση στα χέρια του κου Χαραμίγιο.
ΣΤΙΣ 6 ΦΕΒΡΟΥΑΡΙΟΥ 2007, Η ΜΑΡΙΑ ΔΕΧΤΗΚΕ ΝΑ ΚΑΤΑΘΕΣΕΙ ΕΝΑΝΤΙΟΝ ΤΟΥ ΧΑΡΑΜΙΓΙΟ
Ήταν καθοριστικό οι ένορκοι να ακούσουν τη Μαρία,
επειδή η παρενοχλητική παρακολούθηση ήταν το επίκεντρο της υπόθεσης.
Αν βγάλεις τη Μαρία εκτός,
δεν υπάρχει πλαίσιο για τις πράξεις του κατηγορουμένου.
Εξήγησε στους ενόρκους την κακοποίηση που υπέστη από τον ίδιο.
Την ψυχολογική και συναισθηματική κακοποίηση.
Αυτό αφήνει τραύμα. Την τραυμάτισε.
Ανέβηκα στο εδώλιο και τους είπα για την παρενόχληση.
Ήμουν φοβισμένη όταν έλεγα στον δικαστή όλα όσα είχαν γίνει
και έκλαιγα.
Έκλαιγα ασταμάτητα.
Φοβόμουν τόσο πολύ που τον έβλεπα εκεί.
ΛΟΓΩ ΤΩΝ ΑΔΙΑΣΕΙΣΤΩΝ ΣΤΟΙΧΕΙΩΝ, Ο ΧΑΡΑΜΙΓΙΟ ΚΡΙΘΗΚΕ ΕΝΟΧΟΣ
ΜΕ ΤΗ ΒΟΗΘΕΙΑ ΤΗΣ ΚΑΤΑΘΕΣΗΣ ΤΗΣ ΜΑΡΙΑΣ,
Η ΕΙΣΑΓΓΕΛΙΑ ΕΞΑΣΦΑΛΙΣΕ 45 ΧΡΟΝΙΑ ΚΑΘΕΙΡΞΗ
ΤΡΕΙΣ ΜΗΝΕΣ ΜΕΤΑ ΑΠΟ ΤΗΝ ΠΡΩΤΗ ΤΟΥ ΣΥΝΕΝΤΕΥΞΗ,
Ο ΧΑΡΑΜΙΓΙΟ ΔΕΧΤΗΚΕ ΝΑ ΑΠΑΝΤΗΣΕΙ ΣΕ ΠΕΡΑΙΤΕΡΩ ΕΡΩΤΗΣΕΙΣ
Είμαι στη φυλακή εδώ και 16, σχεδόν 17 χρόνια.
Είχα πολύ χρόνο να σκεφτώ τι πήγε λάθος στη σκέψη μου
και τα λοιπά.
Νιώθω ότι ο οποιοσδήποτε μπορεί να γίνει στόκερ,
υπό τις κατάλληλες συνθήκες.
Έχασα την αίσθηση με την πραγματικότητα και είχα φαντασιώσεις, μάλλον.
Είχα την ελπίδα, κατά κάποιο τρόπο,
ότι θα ένιωθα ξανά ότι ήμουν επιθυμητός.
Ότι αν την κυνηγούσα, θα έπαιρνα την προσοχή της
και θα με έβλεπε ξανά ως άνθρωπο
και να δει ότι νοιάζομαι γι' αυτήν.
Είχα την ελπίδα ότι θα το έβλεπε.
Ήμουν έτοιμος να γίνω χίλια κομμάτια γι' αυτήν.
Έχω τύψεις για όσα έκανα στη Μαρία και στην οικογένειά της.
Δεν έπρεπε να είχαν γίνει.
Έπρεπε να δείξω ανωτερότητα και να έφευγα.
Το να δίνεσαι συναισθηματικά εκατό τοις εκατό σε κάποιον,
είναι σαν ρώσικη ρουλέτα.
Αν είσαι με κάποιον για 20, 30 χρόνια, ναι, καταλαβαίνω,
αλλά όταν γνωρίσεις κάποιον όπως εγώ, ήμασταν μαζί πέντε χρόνια,
δεν έπρεπε να είχα δοθεί εκατό τοις εκατό.
Όσες φορές κι αν με είχε απατήσει
ή όσες φορές κι αν την είχα απατήσει, έπρεπε να είχα δει τα σημάδια.
Το παρελθόν δεν διορθώνεται.
Συνεχίζω στο μέλλον, προσπαθώ να διορθώσω τον εαυτό μου
και ελπίζω ότι δεν θα ξαναγίνει με κάποιον άλλον
και ότι θα μπορώ να ελέγξω τον εαυτό μου ψυχικά.
Και…
θα βλέπω τις απογοητεύσεις μου ως εφαλτήριο
αντί ως τραγωδία.
Η ΜΕΓΙΣΤΗ ΠΟΙΝΗ ΤΩΝ 45 ΕΤΩΝ ΚΑΘΕΙΡΞΗΣ ΤΟΥ ΧΑΡΑΜΙΓΙΟ ΛΗΓΕΙ ΤΟ 2050
ΘΑ ΕΙΝΑΙ 79 ΕΤΩΝ
Ο ΧΑΡΑΜΙΓΙΟ, ΟΜΩΣ ΘΑ ΔΙΚΑΙΟΥΤΑΙ ΝΑ ΑΙΤΗΘΕΙ ΓΙΑ ΑΠΟΦΥΛΑΚΙΣΗ ΑΠΟ ΤΟ 2028
Σκέφτομαι ότι θα αποφυλακιστεί και θέλω να εξαφανιστώ.
Δεν θέλω να με βρει.
Ζω ακόμα με τις συνέπειες.
Έχω κρίσεις άγχους κάθε εβδομάδα.
Θυμώνω πολύ που πρέπει να το αντιμετωπίσω αυτό,
που τα παιδιά μου και ο σύζυγός μου πρέπει να το αντιμετωπίσουν αυτό.
Είναι κουραστικό και βασανιστικό.
Ακόμα και η γιαγιά κι ο παππούς μου το αντιμετωπίζουν.
Είναι εφ όρου ζωής.
Όλοι φοβούνται ότι θα αποφυλακιστεί.
Εγώ είμαι πολύ τρομαγμένη.
Στέλνουμε επιστολές ώστε να μην τον αποφυλακίσουν,
επειδή νιώθω ότι θα έρθει και θα με αποτελειώσει.
Είπε ότι θα έκανε κακό σε ανθρώπους που αγαπώ,
έτσι πρέπει να ζούμε με τον φόβο.
Πιστεύω ότι θα συνεχίσει να με ψάχνει.
Υποτιτλισμός: Μαρία Ρούσσου